“สุเชษฐ์” แนะเก็บ 5 หุ้นเทคนิคสวย! เด่นสุด BBL ราคาเป้า 183 บ.
“สุเชษฐ์ สุขแท้” ชี้ 5 หุ้นเด่นลงทุนทำกำไร BBL- MEGA- SAT- GUNKUL- SVI แนะจับตากลุ่มปิโตรเคมีหลังโอเปกพลัสลดกำลังการผลิตน้ำมัน 
“สุเชษฐ์” แนะเก็บ 5 หุ้นสัญญาณเทคนิคสวย เด่นสุด BBL ราคาเป้าหมาย 183 บาท
4 เม.ย. 2566

นายสุเชษฐ์ สุขแท้ รองกรรมการผู้จัดการ ฝ่ายมีเดียมาร์เก็ตติ้ง บริษัทหลักทรัพย์ เอเอสแอล จำกัด เปิดเผยผ่านรายการ “ข่าวหุ้นเจาะตลาด” วันนี้ (4 เม.ย. 66) โดยระบุว่า จากการที่กลุ่มประเทศผู้ส่งออกน้ำมันและชาติพันธมิตร หรือโอเปกพลัส ลดกำลังการผลิตน้ำมัน เมื่อวานนี้ได้เห็นภาพของหุ้นกลุ่มปิโตรเคมีในกลุ่มโรงกลั่นที่มีลักษณะการปรับเพิ่มขึ้น ทั้งนี้ได้มีการสำรวจข้อมูลพบว่าราคาน้ำมันอาจจะไปแตะที่ 100 เหรียญต่อบาร์เรล ฉะนั้นอาจจะต้องตามดูหุ้นในกลุ่มนี้ บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP , บริษัท ปตท. จำกัด (มหาชน) หรือ PTT, บริษัท บางจาก คอร์ปอเรชั่น จำกัด (มหาชน) หรือ BCP, บริษัท ไทยออยล์ จำกัด (มหาชน) หรือ TOP, บริษัท ไออาร์พีซี จำกัด (มหาชน) หรือ IRPC , บริษัท เอสโซ่ (ประเทศไทย) จำกัด (มหาชน) หรือ ESSO ที่คงจะได้รับผลพวง โดยที่หุ้นกลุ่มนี้เป็นตัวประดับประคองตลาด ในขณะที่เดลต้าเป็นตัวทำตลาดลง
ขณะที่ในวันนี้ให้มองถึงดัชนีจุดรับขยับลงมาข้างล่างที่  1,580 – 1,579 จุด  ซึ่งถ้าหุ้น บริษัทเดลต้า อีเลคโทรนิคส์ (ประเทศไทย) จำกัด (มหาชน) หรือ DELTA ลงอีก ก็จะกลายเป็น 1,585 จุด หรือ 1,580 จุด อย่างไรก็ดีหากเทียบกับเมื่อวานที่ DELTA ปรับลงมา 15 บาท แม้ทำให้ดัชนีลง แต่ก็สามารถยืนอยู่ได้ในระดับ 1,600 จุด ก็แสดงว่าตลาดยังคงมีความแข็งแกร่งอยู่
โดยวันนี้มองว่าหุ้นของ ธนาคารกรุงเทพ จำกัด (มหาชน) หรือ  BBL ที่มีความโดดเด่น ซึ่งราคาเป้าหมายที่ให้ไว้คือ 183 บาท แต่สัญญาณทางเทคนิคให้แนวต้านเอาไว้ที่ 175 บาท แนวรับที่ 150 บาท ส่วนหุ้น บริษัท เมก้า ไลฟ์ไซแอ็นซ์ จำกัด (มหาชน) หรือ MEGA  ก็เห็นว่ามีแนวโน้มที่ดีจากผลการทำงาน ให้จุดรับที่ 41.50 บาทเป็นจุดที่แข็งแรง  ส่วนจุดต้านให้ไว้ที่ 45 บาท ซึ่งเป็นจุดที่ต้องจับตาดูกันต่อไป ขณะที่หุ้นอีกตัวคือ บริษัท สมบูรณ์ แอ๊ดวานซ์ เทคโนโลยี จำกัด (มหาชน) หรือ SAT ให้จุดรับที่ 18.90 บาท ส่วนแนวต้านให้ไว้ที่ 20 บาท
ส่วน บริษัท กันกุลเอ็นจิเนียริ่ง จำกัด (มหาชน) หรือ GUNKUL  ให้ยืนแนวรับที่ 4.10-4.08 บาท  โดยจุดซื้อให้ที่ 4.10-4.20 บาท  จุดขายที่ 4.40 บาท และตัวสุดท้ายคือ บริษัท เอสวีไอ จำกัด (มหาชน) หรือ SVI เล่นสัญญาณทางเทคนิค ให้จุดรับที่ 9.50 บาท และแนวต้านที่ 10.50 บาท
อย่างไรก็ดี ภาพรวมตอนนี้ตลาดยังไม่มีอะไร แต่ระวังในเรื่องของวันหยุดที่จะมีเยอะในช่วงนี้  ขณะเดียวกันหลังจากวันหยุดแล้วก็จะมีเรื่องของผลการดำเนินงานของกลุ่มแบงก์ที่จะออกมาในช่วงวันที่ 20-21 เม.ย. ดังนั้นอาจจะมีการดักเก็บหุ้นกลุ่มอุตสาหกรรมแบงก์โดดนเด่นมากสุดก็เป็น BBL  ลองลงมาคือ ธนาคารกสิกรไทย จำกัด (มหาชน) หรือ KBANK และ ธนาคารทหารไทยธนชาต จำกัด (มหาชน) หรือ TTB